SINTRA spol. s.r.o.

V ý r o č n á   s p r á v a

za rok    2024

Marec 2025

	Obsah

1.	Základné informácie o spoločnosti
 
			Údaje o spoločnosti
			Vedenie spoločnosti
			Udalosti po súvahovom dni

2.	Vývoj spoločnosti

			História
			Súčasnosť
			Budúcnosť
			Postavenie na trhu

3.	Finančné výsledky

1.	Základné informácie o spoločnosti

		Údaje o spoločnosti

Obchodné meno :              SINTRA spol. s r. o.
Právna forma:		       spoločnosť s ručením obmedzením
Sídlo:		                   Pluhová 2, 831 03 Bratislava
Identifikačné číslo:	       00685232
Registrácia:	                   Zapísaná v Obchodnom registri Mestského  
				       súdu Bratislava III., v odd.: Sro, vložka 145/B
Vznik spoločnosti :           17.10.1990
Predmet činnosti :    -  sprostredkovateľská činnosť v oblasti obchodu   a 
                                     služieb    
-	 sprostredkovanie nákupu, predaja a prenájmu nehnuteľností       
-	 kúpa tovaru na účely predaja konečnému spotrebiteľovi
    (maloobchod)  alebo iným prevádzkovateľom živnosti   
    (veľkoobchod)
-	 pohostinská činnosť
-	 počítačové služby
-	 služby súvisiace s počítačovým spracovaním údajov
-	 prieskum trhu a verejnej mienky
-	 prenájom nehnuteľností spojený s poskytovaním iných než 
   základných služieb spojených s prenájmom
-	 faktoring a forfaiting
-	 reklamné a marketingové služby
-	 poskytovanie služieb rýchleho občerstvenia v spojení
    a predajom na priamu konzumáciu

Telefón:			+421 2 44372039
Mail  :                                     bosanska@ba.sintra.sk
Internetová adresa:  	            www.sintra.sk

		Vedenie spoločnosti

	Štatutárny orgán:

	Konatelia:	Ing. František Ťapuš
			Ing. Eva Csachová

	

          Udalosti po súvahovom dni
         
         Vedenie spoločnosti neprijalo po súvahovom dni také opatrenia, ktoré 
by mali zásadný dopad na podnikateľskú činnosť v prebiehajúcom
účtovnom období.  Valné zhromaždenie spoločníkov je naplánované na jún 2025.

2.	Vývoj spoločnosti

		História

	Spoločnosť  SINTRA vznikla  17.10.1990, pričom  na  začiatku  svojho
	pôsobenia sa sústredila na dovoz a vývoz potravinárskeho tovaru a jeho
	predaj veľkoobchodným organizáciám. 

	Súčasná spoločnosť SINTRA vznikla organizačnou zmenou k 14.11.1994
	kedy pôvodná spoločnosť SINTRA sprivatizovala časť bývalého štátneho
	podniku  ZDROJ  Košice  a to odštepný závod  ZDROJ  Poprad.
          Hlavnou činnosťou spoločnosti je predaj potravinárskeho a drogistického
          tovaru,  ktorý sa  realizoval v roku  2024 v  celkovo 28  maloobchodných 
          predajniach.  Spoločnosť  sa  ďalej  zaoberá  veľkoobchodným  predajom   
          potravinárskeho  tovaru. 

	Súčasnosť

	     Rok 2024  bol poznačený pretrvávajúcou vojnou na Ukrajine a z toho 
	      vyvolanou  energetickou krízou v Európe, parlamentnými voľbami na 
	      Slovensku a celosvetovým nepokojom. Slovensko naďalej čelilo inflácii,  
	      ktorá bola ovplyvnená viacerými faktormi, najmä rastom minimálnych 
	      miezd a cenou energií. 
	      Aj napriek týmto negatívnym vonkajším vplyvom zaznamenala spo- 
	      ločnosť v roku 2024 zisk porovnateľný s rokom 2023 ( index 99,28%), 
	      nárast  tržieb oproti  roku 2023 bol  zhruba o 2,999 mil. EUR. Aj v 
	      roku 2024 spoločnosť tvorila zisk a plnila načas všetky svoje finančné 
	      záväzky.
	Počet  maloobchodných  prevádzkových jednotiek  v  roku  2024 
           zostal na  úrovni  roku  2023.  Celkom  odštepný   závod  ZDROJ 
           Poprad  prevádzkuje 28 maloobchodných predajní, jednu základňu  
           a VO predaj.
          Tržby v maloobchode  za rok 2024 predstavovali 51 716 017,-- EUR 
	bez DPH.
	Veľkoobchodný obrat cudzím odberateľom bol realizovaný vo výške 
	9 619 304,00 EUR (z toho 1 594 064,00 EUR  ústredie v Bratislave).          
	V roku 2024 spoločnosť zamestnávala 504 zamestnancov.
              
          V roku 2024 firma dosiahla zisk. V porovnaní s rokom 2023 došlo  
           k poklesu  HV indexom 99,60 %. Celkové náklady firmy rástli v
           porovnaní s rokom 2023 indexom 105,51 % a celkové výnosy rástli
           indexom 105,28 %. Firma v tomto roku vynaložila len  nevyhnutné
           náklady na svoju prevádzku z dôvodu  očakávanej energetickej  krízy a
           signalizovaného balíčka opatrení verejného rozpočtu.
           Pre firmu to ale znamená zvýšenie nákladov v roku 2025 z dôvodu
           nutnosti opráv maloobchodných prevádzok.
           
          Spoločnosť v roku 2024  investovala  do výstavby parkoviska a 
          opravu budovy v Poprade, dokúpila pozemok v Poprade,
          chladiace a mraziace zariadenia, regály, pokladničné boxy,
          nákladné a osobné automobily.
  
          Spoločnosť svojou činnosťou nevplýva negatívne na životné prostredie.
          Šetrenie  elektrickej   energie  dosahujeme  aj   investovaním   do 
          fotovoltaických  elektrární a  výmenou  chladiacej  a mraziarenskej 
          techniky.

		Budúcnosť
	 
     V roku 2025  sa bude musieť spoločnosť    vysporiadať s  rastom nákladov v dôsledku konsolidačných opatrení, rastu cien vstupov a to najmä energií a rastu mzdových nákladov. Napriek  týmto  negatívnym faktorom   bude spoločnosť naďalej  skvalitňovať  služby  svojich obchodných prevádzok. Hlavným zámerom je však zvýšenie  trhového podielu      maloobchodnej siete.    Tento  cieľ  chce  dosiahnuť tak, že  bude  vychádzať v  ústrety zákazníkom   formou  vylepšovania  poskytovaných   služieb,  rozširovaním   predajného  sortimentu  a  poskytovaním   ďalších  dodatkových služieb, ktoré by motivovali zákazníka  k  tomu, aby si pre svoj nákup  vybral  práve  predajne  spoločnosti SINTRA.

          Manažment   spoločnosti  sa   dlhodobo  zameriava  na   neustále 
          napĺňanie tohto cieľa.                                             

         Postavenie na trhu

          Spoločnosť SINTRA patrí  medzi stabilné  obchodné spoločnosti 
	na slovenskom trhu a aj dlhodobo patrí medzi TOP 50 najväčších
	potravinárskych obchodných spoločností na Slovensku.

3. Finančné výsledky 

          V roku 2024 spoločnosť pokračovala v dosahovaní  priaznivých
          ekonomických   výsledkov,  keď  obrat  v  roku  2024 vo  výške 
          64 870  mil.  EUR  bol o 2 999 mil. vyšší ako v roku 2023. 
         
          Priaznivé ekonomické výsledky,  ktoré boli dosiahnuté v  uplynulých
          rokoch sa kladne odrazili aj na hodnote vlastného imania spoločnosti,
          ktoré dosiahlo hodnotu 20 813 654 EUR.

          Základné imanie spoločnosti zostalo v roku 2024  v pôvodnej  výške 
          t. j. 13 809  EUR.  Celkový  majetok  spoločnosti  k  31.12.2024  bol 
          28 507 122 EUR.  Najvyšší  podiel  na  ňom  má  obežný   majetok, 
          ktorý predstavuje hodnotu 18 581 638 EUR. Spoločnosť k 31.12.2024
          neeviduje  záväzky po lehote splatnosti  a   eviduje  krátkodobé
          pohľadávky vo výške 950 131 EUR.
          V rámci krátkodobých pohľadávok neeviduje spoločnosť  problémové   
          pohľadávky.
   
         Vzhľadom na dostatok  vlastných finančných zdrojov dlhoročne a  aj  v
         priebehu celého roka 2024 si spoločnosť všetky svoje záväzky uhrádzala 
         načas.  Spoločnosť nemala uzatvorené úverové zmluvy.
     
         Rok 2024  hodnotíme  podľa  dosiahnutého  hospodárskeho  výsledku 
         pozitívne. Spoločnosť dosiahla hospodársky  výsledok po zdanení  vo 
         výške  1 764 957  čo predstavuje v porovnaní s rokom 2023 navýšenie o
         5 021 EUR.

         Z dlhodobého hľadiska spoločnosť nečelí žiadnym finančným rizikám.

	V Bratislave, dňa 26.03.2025

	                                                                     Ing. František Ťapuš	
                           			       	                   konateľ spoločnosti